钦定古今图书集成/理学汇编/经籍典/第075卷 > 晋王弼周易略例 > 《明象》
## 钦定古今图书集成/理学汇编/经籍典/第075卷 > 晋王弼周易略例 > 《明象》

“夫象者，出意者也；言者，明象者也。尽意莫若象，尽象
莫若言。言生于象，故可寻言以观象；象生于意，故可
寻象以观意。意以象尽，象以言著。故言者所以明象，

然则言者，象之蹄也；象者，意之筌也。是故存言者，非”
得象者也；存象者，非得意者也。象生于意而存象焉，
则所存者乃非其象也；言生于象而存言焉，则所存
者乃非其言也。然则忘象者，乃得意者也；忘言者，乃
得象者也。得意在忘象，得象在忘言。故立象以尽意，
而象可忘也；重画以尽情，而画可忘也。是故触类可
为其象，合义可为其征。义苟在健，何必马乎？类苟在
顺，何必牛乎？爻苟合顺，何必坤乃为牛？义苟应健，何
必干乃为马。而或者定马于干，案文责卦，“有马无干”，
则伪说滋蔓，难可纪矣。互体不足，遂及卦变。变又不
足，推致五行。一失其原，巧愈弥甚，纵复或值，义无所
取，盖存象忘意之由也。忘象以求其意，义斯见矣。